CELEX: 
Language: hu
Date: 2020-01-20 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az európai hajóadatbázisról

EURÓPAI
                  BIZOTTSÁG
                                              Brüsszel, 2020.1.20.
                                              C(2020) 255 final
   A BIZOTTSÁG (EU) .../... FELHATALMAZÁSON ALAPULÓ RENDELETE
                                  (2020.1.20.)
                          az európai hajóadatbázisról
HU                                                                 HU
 ---pagebreak---                                                 INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   Az európai belvízi utakon közlekedő belvízi hajóknak különböző biztonsági, igazgatási és
   személyzeti követelményeknek kell megfelelniük.
   A biztonságos üzemeltetés biztosítása érdekében a hajóknak be kell szerezniük egy illetékes
   hatóság által az (EU) 2016/1629 irányelvvel1 összhangban kiállított belvízi hajóbizonyítványt.
   A bizonyítványban a hajót azonosító adatok (a hajó neve, a hajó típusa, a hajó méretei stb.)
   szerepelnek. A hajó egyik legfontosabb adata az egyedi európai hajóazonosító szám (ENI).
   Egy hajóhoz mindig csak egyetlen ENI rendelhető hozzá. Az ENI-t csak egyszer adják ki, és a
   hajó teljes élettartama alatt változatlan marad.
   Az európai hajóadatbázis (EHDB) az Európai Bizottság által kezelt adatbázis, amely az
   európai belvízi utakon közlekedő hajók adatait gyűjti egybe. Az EHDB a függőben lévő
   bizonyítványkérelmek előzményeinek és a hajó számára már kiadott bizonyítványokra
   vonatkozó információknak az ellenőrzésére szolgál. Az EHDB a 2005/44/EK irányelvvel2
   összhangban a folyami információs szolgáltatások (RIS) megfelelő működését is támogatja.
   Az (EU) 2016/1629 irányelv általános rendelkezéseket tartalmaz az EHDB-re vonatkozóan,
   például előírja, hogy a tagállamoknak meg kell adniuk a hajók azonosítására és leírására
   szolgáló adatokat (anélkül, hogy pontosítaná, mely adatokat).
   Az EHDB-re vonatkozó rendelkezések pontosítása érdekében az Európai Bizottság
   felhatalmazást kap arra, hogy felhatalmazáson alapuló jogi aktust fogadjon el, amelyben
   meghatározza az adatbázisra vonatkozó részletes előírásokat (pl. a hajókat azonosító és leíró
   adatok jegyzékét).
   Az EHDB-t 2009-ben hozták létre a PLATINA projekt (a NAIADES végrehajtásáért felelős
   platform3) keretében, és eleinte egy – az Európai Bizottság nevében eljáró – vállalkozó
   működtette. A projekt kísérleti jellegű szolgáltatást nyújtott a nemzeti hajótanúsításhoz és a
   RIS-hez, azáltal, hogy összekapcsolta őket és lehetővé tette közöttük az információcserét.
   A belvízi hajókra vonatkozó műszaki követelmények megállapításáról szóló 2006/87/EK
   európai parlamenti és tanácsi irányelv II. mellékletének módosításáról szóló 2013/49/EU
   bizottsági irányelv4 állapította meg az EHDB-re vonatkozó első jogi rendelkezéseket azáltal,
   hogy a tagállamok számára előírta a hajók azonosításához szükséges adatok bevitelét az
   adatbázisba.
   1
           Az Európai Parlament és a Tanács (EU) 2016/1629 irányelve (2016. szeptember 14.) a belvízi hajókra
           vonatkozó műszaki követelmények megállapításáról, a 2009/100/EK irányelv módosításáról és a
           2006/87/EK irányelv hatályon kívül helyezéséről; HL L 252., 2016.9.16., 118–176. o.
   2
           Az Európai Parlament és a Tanács 2005/44/EK irányelve (2005. szeptember 7.) a közösségi belvízi
           közlekedésre vonatkozó harmonizált folyami információs szolgáltatásokról (RIS); HL L 255.,
           2005.9.30., 152–159. o.
   3
           A Bizottság közleménye – Első időközi jelentés a belvízi szállítást előmozdító NAIADES cselekvési
           program végrehajtásáról /* COM(2007) 0770 végleges */
   4
           A Bizottság 2013/49/EU irányelve (2013. október 11.) a belvízi hajókra vonatkozó műszaki
           követelmények megállapításáról szóló 2006/87/EK európai parlamenti és tanácsi irányelv II.
           mellékletének módosításáról; HL L 272., 2013.10.12., 41–43. o.
HU                                                      1                                                     HU
 ---pagebreak---    2016. március 15-től az EHDB adatait migrálták az Európai Bizottság luxembourgi
   számítástechnikai központjaiba. Az Európai Bizottság garantáltan eleget tesz az (EU)
   2018/1725 rendeletben5 meghatározott adatvédelmi kötelezettségeknek.
   A javasolt felhatalmazáson alapuló rendelet alapot biztosít a jelenlegi EHDB-nek az (EU)
   2016/1629 irányelvben meghatározott rendelkezésekhez való hozzáigazításához.
   Ez a felhatalmazáson alapuló rendelet összhangban van az (EU) 2016/1629 irányelv 19.
   cikkének (7) bekezdésével, amely felhatalmazza a Bizottságot arra, hogy felhatalmazáson
   alapuló jogi aktusokat fogadjon el az EHDB-ben rögzítendő adatok, az engedélyezett
   hozzáférés típusa, valamint az adatbázis használatával és működésével kapcsolatos utasítások
   pontosítását illetően.
   2.        A JOGI AKTUS ELFOGADÁSÁT MEGELŐZŐ KONZULTÁCIÓK
   Az (EU) 2016/1629 irányelv 32. cikkével összhangban felhatalmazáson alapuló jogi aktus
   elfogadása előtt a Bizottság a jogalkotás minőségének javításáról szóló, 2016. április 13-i
   intézményközi megállapodásban megállapított elveknek megfelelően konzultál az egyes
   tagállamok által kijelölt szakértőkkel.
   Az EHDB tartalma a CESNI6 2017. november 28-i ad hoc ülésén került megvitatásra. Ezen az
   ülésen a tagállamok meghatározták a hajókra vonatkozó azon adatok jegyzékét, amelyeket az
   EHDB-ben célszerű összegyűjteni.
   A felhatalmazáson alapuló jogi aktus tervezetét a Bizottság belvízi hajókra vonatkozó
   műszaki követelményekkel foglalkozó szakértői csoportjának 2018. május 24-i ülésén
   ismertették. A szakértői csoport támogatta a Bizottság által előkészített, felhatalmazáson
   alapuló jogi aktus tervezetét. A szakértők észrevételeket és megjegyzéseket is fűztek a
   tervezethez. Valamennyi megjegyzés beépült a felhatalmazáson alapuló jogi aktus
   tervezetébe.
   Ezenkívül a 2019. augusztus 26. és szeptember 23. közötti időszakban a minőségi jogalkotás
   visszajelzési mechanizmusa keretében észrevételeket gyűjtöttek az érdekelt felektől a
   felhatalmazáson alapuló rendelet tervezetével kapcsolatban. Összesen öt visszajelzés érkezett.
   Egy észrevétel érkezett a polgároktól, négy pedig a belvízi hajókra vonatkozó műszaki
   követelményekkel foglalkozó bizottsági szakértőktől, akikkel a nyilvános online
   konzultációval párhuzamosan ismét egyeztettek. A kapott észrevételek, ahol csak lehetett,
   beépültek a végső tervezetbe, különösen a pontosításra vonatkozó kérések esetén.
   3.        A FELHATALMAZÁSON ALAPULÓ JOGI AKTUS JOGI ELEMEI
   Az (EU) 2016/1629 irányelv 19. cikkének (7) bekezdésével összhangban a felhatalmazáson
   alapuló jogi aktus pontosítja a tagállamok által az adatbázisban rögzítendő adatokat, az
   engedélyezett hozzáférés típusát, figyelembe véve az adatok címzettjeinek kategóriáit és az
   adatkezelési célokat, valamint az adatbázis használatával és működésével kapcsolatos
   utasításokat.
   5
           Az Európai Parlament és a Tanács (EU) 2018/1725 rendelete (2018. október 23.) a természetes
           személyeknek a személyes adatok uniós intézmények, szervek, hivatalok és ügynökségek általi kezelése
           tekintetében való védelméről és az ilyen adatok szabad áramlásáról; HL L 295., 2018.11.21., 39–98. o.
   6
           CESNI – A Rajnai Hajózási Központi Bizottság (CCNR) égisze alatt működik a belvízi hajózás
           területére vonatkozó szabványok kidolgozásáért felelős európai bizottság (CESNI), amely az Unió
           valamennyi tagállamából érkező szakértők előtt nyitva áll, és olyan műszaki szabványokat
           kidolgozásáért felel a belvízi hajózás területén, amelyekre az Uniónak is hivatkoznia kell.
HU                                                          2                                                    HU
 ---pagebreak---    Az adatokat kizárólag a tagállamok, a felülvizsgált rajnai hajózási egyezmény szerződő felei,
   valamint azon harmadik országok illetékes hatóságai kezelhetik, amelyeket az (EU)
   2016/1629 irányelv és a 2005/44/EK irányelv alkalmazásával kapcsolatos feladatokkal bíztak
   meg. Ezek az illetékes hatóságok teljes körű hozzáféréssel rendelkeznek az EHDB-hez.
   A felhatalmazáson alapuló jogi aktus rendelkezései (csak adatolvasásra) korlátozott
   hozzáférést tesznek lehetővé az EHDB-hez azon nemzeti hatóságok számára, amelyek a
   belvízi közlekedés és infrastruktúra kezeléséért, a hajózás biztonságának fenntartásáért vagy
   megerősítéséért, valamint statisztikai adatok gyűjtéséért felelnek.
   Az EHDB-hez való hozzáférés érdekében az adatbázis felületén keresztül felhasználói fiókot
   kell létrehozni. A fiók jóváhagyásáról a tagállamok, valamint a felülvizsgált rajnai hajózási
   egyezmény szerződő feleinek mindegyike által kijelölt, egyedüli kapcsolattartó pont
   gondoskodik.
   A felhatalmazáson alapuló jogi aktus egy rendelkező részből (7 cikk) és több mellékletből áll.
   Az 1. cikk meghatározza a felhatalmazáson alapuló jogi aktus tárgyát és hatályát.
   A 2. cikk az 1. mellékletre hivatkozik, amely felsorolja a vízi járművek azonosítása céljából
   az EHDB-ben rögzítendő adatok jegyzékét (részletesebb magyarázat az 1. mellékletről szóló
   részben található).
   A 3. cikk az EHDB-hez való hozzáférésről és az adatok kezeléséről rendelkezik. Ez a cikk
   meghatározza az EHDB-hez való hozzáférésért és az EHDB-be bevitt adatok kezeléséért
   felelős illetékes hatóságokat.
   A 4. cikk az adatbázis olvasására korlátozott hozzáférésre vonatkozó rendelkezéseket,
   valamint az illetékes hatóságok ezzel kapcsolatos kötelezettségeit tartalmazza.
   Az 5. cikk egyedüli kapcsolattartó pontok létrehozásáról rendelkezik. Az egyedüli
   kapcsolattartó pontok összeköttetést biztosítanak a Bizottsággal és a többi tagállammal, és
   megkönnyítik az EHDB-hez való hozzáférés jóváhagyását.
   Az 1. melléklet felsorolja az összes szükséges hajóadatot, amelyet az illetékes hatóságoknak
   kötelező benyújtaniuk, és tartalmazza a nem kötelező hajóadatok jegyzékét is. Az (EU)
   2016/1629 irányelv és a Rajnai Hajózási Központi Bizottság szabályzatai közötti összhang
   biztosítása érdekében beillesztésre került a hajóra vonatkozó adatok jegyzéke, amelyeket az
   ES-TRIN szabvány 2. melléklete (a hajó azonosításához minimálisan szükséges adatok
   jegyzéke) alapján be kell nyújtani az EHDB-nek.
   A 2. melléklet a felhasználói profilokat és a hozzáférési jogokat határozza meg – felsorolva a
   különféle szerveket és hozzáférési jogaikat az EHDB-ben szereplő hajók azonosításához
   minimálisan szükséges adatokhoz.
   A 3. melléklet az EHDB-ben szereplő adatokhoz való teljes körű hozzáférésre és az adatok
   kezelésére vonatkozó rendelkezéseket tartalmaz.
   A 4. melléklet az EHDB-nek csak az adatolvasására korlátozott hozzáférésről rendelkezik.
   Az 5. melléklet az EHDB funkcióit ismerteti.
HU                                                3                                               HU
 ---pagebreak---         A BIZOTTSÁG (EU) .../... FELHATALMAZÁSON ALAPULÓ RENDELETE
                                                (2020.1.20.)
                                        az európai hajóadatbázisról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belvízi hajókra vonatkozó műszaki követelmények megállapításáról, a
   2009/100/EK irányelv módosításáról és a 2006/87/EK irányelv hatályon kívül helyezéséről
   szóló, 2016. szeptember 14-i (EU) 2016/1629 európai parlamenti és tanácsi irányelvre7 és
   különösen annak 19. cikke (7) bekezdésére,
   mivel:
   (1)     Az (EU) 2016/1629 irányelv zökkenőmentes alkalmazásának biztosítása érdekében
           teljes körű hozzáférést kell biztosítani a tagállamok, a felülvizsgált rajnai hajózási
           egyezmény szerződő felei, valamint az (EU) 2016/1629 és a 2005/44/EK irányelv
           alkalmazásához kapcsolódó feladatokkal megbízott harmadik országok illetékes
           hatóságai számára.
   (2)     A teljes körű hozzáférés lehetővé teszi a tagállamok számára, hogy együttműködjenek
           egymással és harmadik országokkal, továbbá összehangolják munkájukat az EHDB-be
           bevitt, vízi járművekre vonatkozó adatok kezelése tekintetében.
   (3)     Más hatóságoknak csak adatolvasásra korlátozott hozzáférést kell biztosítani az
           EHDB-hez annak érdekében, hogy igazgatási intézkedéseket hajtsanak végre a belvízi
           közlekedés és infrastruktúra irányításának biztosítása, a hajózás biztonságának
           fenntartása vagy megerősítése, valamint statisztikai adatok gyűjtése céljából.
   (4)     Az EHDB zökkenőmentes működésének biztosítása és az EHDB-hez való hozzáférés
           iránti kérelmek ellenőrzésének megkönnyítése érdekében a tagállamok, a felülvizsgált
           rajnai hajózási egyezmény szerződő felei és az érintett harmadik országok
           mindegyikének ki kell jelölnie egy egyedüli kapcsolattartó pontot.
   (5)     Helyénvaló meghatározni azokat a lépéseket, amelyeket a tagállamoknak követniük
           kell, amikor az adatok biztonságának és az EHDB zökkenőmentes működésének
           biztosítása érdekében csak adatolvasásra korlátozott hozzáférést biztosítanak az
           EHDB-hez.
   (6)     A belvízi hajózáshoz használt vízi járművekre vonatkozóan jó minőségű,
           összehasonlítható, naprakész, megbízható és harmonizált adatokra van szükség ahhoz,
           hogy könnyebb legyen ellenőrizni egy vízi járműnek a korábban kiadott
           bizonyítványokkal és a bizonyítvány iránti új kérelmekkel kapcsolatos jelenlegi és
           múltbeli adatait és információit. Következésképpen célszerű részletes jegyzéket
           készíteni a vízi járműre vonatkozó adatokról.
   (7)     Az előírásoknak technológiasemlegesnek és az innovatív technológiák előtt nyitottnak
           kell maradniuk, továbbá érvényesülnie kell az egyszeri adatszolgáltatás és az
           alapértelmezett interoperabilitás elvének. Megfelelő figyelmet kell fordítani a 2016–
   7
           HL L 252., 2016.9.16., 118. o.
HU                                                   4                                            HU
 ---pagebreak---               2020-ra vonatkozó uniós e-kormányzati cselekvési tervben(8) és az európai
              interoperabilitási keretben(9) meghatározott elvekre és ajánlásokra.
   (8)        Amennyiben az e rendeletben előírt intézkedések személyes adatok feldolgozásával
              járnak, ezt a személyes adatok védelmére vonatkozó uniós jognak, különösen az
              Európai Bizottság általi adatfeldolgozás tekintetében az (EU) 2018/1725
              rendeletnek(10), a tagállami illetékes hatóságok általi adatfeldolgozás tekintetében
              pedig az (EU) 2016/679 európai parlamenti és tanácsi rendeletnek(11) megfelelően kell
              végrehajtani.
   (9)        Az (EU) 2018/1725 rendelet 42. cikkével összhangban egyeztetésre került sor az
              európai adatvédelmi biztossal,
   ELFOGADTA EZT A RENDELETET:
                                                        1. cikk
                                                   Tárgy és hatály
   Ez a rendelet megállapítja az (EU) 2016/1629 irányelv 19. cikkében említett európai
   hajóadatbázisban (EHDB) tárolt adatok gyűjtésére, kezelésére és az azokhoz való
   hozzáférésre vonatkozó szabályokat, valamint az engedélyezett hozzáférés típusait és az
   adatbázis felhasználására és működésére vonatkozó utasításokat.
                                                        2. cikk
                                                    Adatgyűjtés
   A tagállamok feladata bevinni az EHDB-be a vízi járművek azonosítására szolgáló, az e
   rendelet 1. mellékletében említett adatokat.
                                                        3. cikk
             Az EHDB-ben szereplő adatokhoz való teljes körű hozzáférés és adatkezelés
   (1) Az adatokhoz való hozzáférést és az adatok kezelését a tagállamok, a felülvizsgált rajnai
   hajózási egyezmény szerződő felei, valamint az (EU) 2016/1629 és a 2005/44/EK irányelv
   alkalmazásával kapcsolatos feladatokkal megbízott harmadik országok illetékes hatóságai
   végzik a hajózás biztonságának fenntartását és megkönnyítését célzó igazgatási intézkedések
   végrehajtásának támogatása és az (EU) 2016/1629 irányelv alkalmazásának biztosítása
   érdekében.
   8
      A Bizottság közleménye az Európai Parlamentnek, a Tanácsnak, az Európai Gazdasági és Szociális
      Bizottságnak és a Régiók Bizottságának – Uniós e-kormányzati cselekvési terv 2016–2020. A közigazgatás
      digitális átalakításának felgyorsítása (COM(2016) 179 final).
   9
      A Bizottság közleménye az Európai Parlamentnek, a Tanácsnak, az Európai Gazdasági és Szociális
      Bizottságnak és a Régiók Bizottságának – Európai interoperabilitási keret – Végrehajtási stratégia
      (COM(2017) 134).
   10
      Az Európai Parlament és a Tanács (EU) 2018/1725 rendelete (2018. október 23.) a természetes személyeknek a
      személyes adatok uniós intézmények, szervek, hivatalok és ügynökségek általi kezelése tekintetében való
      védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK
      határozat hatályon kívül helyezéséről.
   11
      Az Európai Parlament és a Tanács (EU) 2016/679 rendelete (2016. április 27.) a természetes személyeknek a
      személyes adatok kezelése tekintetében történő védelméről és az ilyen adatok szabad áramlásáról, valamint a
      95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.).
HU                                                          5                                                       HU
 ---pagebreak---    (2) A tagállamok, a felülvizsgált rajnai hajózási egyezmény szerződő felei és az (1)
   bekezdésben említett harmadik országok mindegyike tájékoztatja a Bizottságot az (1)
   bekezdésben említett illetékes hatóságok nevéről és címéről.
   (3) A tagállamok gondoskodnak az (EU) 2016/1629 irányelv 17. cikkében említett
   nyilvántartásokban tárolt adatok és az EHDB-ben szereplő adatok összehangolásáról.
   (4) Az EHDB-hez teljes körű hozzáférés e rendelet 3. mellékletével összhangban biztosítható.
                                                4. cikk
                 Az EHDB-ben szereplő adatok olvasására korlátozott hozzáférés
   (1) A belvízi közlekedés és infrastruktúra irányítását, a hajózás biztonságának fenntartását
   vagy megerősítését, valamint statisztikai adatok gyűjtését szolgáló igazgatási intézkedések
   végrehajtása céljából az EHDB-hez csak az adatok olvasására korlátozott hozzáférés is
   biztosítható a tagállamoknak, a felülvizsgált rajnai hajózási egyezmény szerződő feleinek és
   az e rendelet 3. cikkének (1) bekezdésében említett harmadik országoknak a 3. cikkben
   említettektől eltérő hatóságai számára.
   (2) A tagállamok, a felülvizsgált rajnai hajózási egyezmény szerződő felei és a harmadik
   országok mindegyike tájékoztatja a Bizottságot az (1) bekezdésben említett szervek nevéről és
   címéről, e rendelet 2. mellékletével összhangban jelezve azok felhasználói profilját is.
   (3) Az EHDB-hez csak az adatok olvasására korlátozott hozzáférés e rendelet 4. mellékletével
   összhangban biztosítható.
                                                 5. cikk
                             Az EHDB egyedüli kapcsolattartó pontja
   (1) A tagállamok, a felülvizsgált rajnai hajózási egyezmény szerződő felei és a 3. cikk (1)
   bekezdésében említett harmadik országok mindegyike kijelöl egy egyedüli kapcsolattartó
   pontot a Bizottsággal és a többi tagállammal való kapcsolattartáshoz, az adatbázishoz való, a
   3. és 4. cikk szerinti hozzáférés jóváhagyásával kapcsolatos információcsere elősegítése
   céljából. A 3. cikk (2) bekezdése és a 4. cikk (2) bekezdése szerinti értesítéseket a vonatkozó
   információknak az EHDB-ben történő rögzítésével kell megtenni.
   (2) Az egyedüli kapcsolattartó pontot az e rendelet 3. cikkének (1) bekezdésében említett
   illetékes hatóságok közül kell kiválasztani.
   (3) A tagállamok, a felülvizsgált rajnai hajózási egyezmény szerződő felei és az e rendelet 3.
   cikkének (1) bekezdésében említett harmadik országok mindegyike tájékoztatja a Bizottságot
   az EHDB ügyében illetékes egyedüli kapcsolattartó pont elnevezéséről és elérhetőségéről.
                                                6. cikk
                                            Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon
   lép hatályba.
HU                                                 6                                               HU
 ---pagebreak---    Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.1.20.
                                                a Bizottság részéről
                                                elnök
                                                Ursula von der LEYEN
HU                                                7                                            HU
 ---documentbreak---               EURÓPAI
              BIZOTTSÁG
                                    Brüsszel, 2020.1.20.
                                    C(2020) 255 final
                                    ANNEXES 1 to 5
                       MELLÉKLETEK
                        a következőhöz:
   A BIZOTTSÁG FELHATALMAZÁSON ALAPULÓ RENDELETE
                  az európai hajóadatbázisról
HU                                                       HU
 ---pagebreak---                                           1. MELLÉKLET
                   A vízi járművek azonosítására szolgáló adatok
   A hajók azonosítására szolgáló, a belvízi hajókra vonatkozó műszaki követelmények
   megállapításáról szóló, alkalmazandó európai szabvány 2. mellékletében meghatározott
   adatok jegyzéke megegyezik az (EU) 2016/1629 irányelv II. mellékletében említettel.
                                          2. MELLÉKLET
                             Felhasználói profilok és hozzáférési jogok
   1.1.     A Bizottság az 1. táblázatban meghatározott felhasználói profiloknak megfelelő
            hozzáférési jogokat biztosít az egyes felhasználóknak.
   1.2.     A Bizottság az (EU) 2016/1629 irányelv 19. cikke (5) bekezdésének megfelelően
            hozzáférést biztosíthat az európai hajóadatbázishoz (EHDB) nemzetközi
            szervezetek és harmadik országok hatóságai számára, amennyiben teljesülnek
            az (EU) 2018/1725 rendelet 46. cikkében előírt követelmények. A felhasználói
            profilok vagy a hozzájuk tartozó hozzáférési jogok a természetes személyek
            személyes adatainak védelmi szintjére vonatkozó értékelés eredménye tükrében
            korlátozhatók.
        Felhasználói                      Meghatározás                      Hozzáférési jogok
          profilok
   Műszaki       tanúsító Az uniós belvízi hajóbizonyítványoknak az      Teljes körű hozzáférés
   hatóság                 (EU) 2016/1629 irányelv 6. cikke szerinti
                           kiadásáért felelős illetékes hatóság vagy
                           ellenőrző szerv
                           vagy
                           a bizonyítványoknak a felülvizsgált rajnai
                           hajózási egyezmény 22. cikke szerinti
                           kiadását ellenőrző szerv
                           vagy
                           harmadik országok hasonló, az (EU)
                           2016/1629       irányelv     alkalmazásához
                           kapcsolódó        feladatokkal     megbízott
                           illetékes hatósága
                           vagy
                           az egyedi európai hajóazonosító számnak
                           az (EU) 2016/1629 irányelv 18. cikke
                           szerinti kibocsátásáért felelős illetékes
                           hatóság
   RIS-hatóság             A RIS-alkalmazásokért és a nemzetközi        Teljes körű hozzáférés (a
                           adatcseréért a 2005/44/EK irányelv 8.        2005/44/EK irányelv
                           cikkével összhangban felelős illetékes       alkalmazására
                           hatóság                                      korlátozva)
                           vagy
                           a RIS-rendszer működtetésére és a
                           2005/44/EK irányelvben meghatározott
                           RIS-szolgáltatások nyújtására kijelölt vagy
HU                                                  2                                             HU
 ---pagebreak---                            szerződtetett szervezet
   Statisztikai            A statisztikai adatok gyűjtéséért felelős     A természetes személyek
   hivatalok               nemzeti vagy nemzetközi hivatalok             személyes adatainak
                                                                         védelmi szintjére
                                                                         vonatkozó értékelés
                                                                         eredménye alapján
                                                                         meghatározandó,
                                                                         adatolvasásra korlátozott
                                                                         hozzáférés
   Nemzetközi              Nemzetközi szervezetek engedéllyel            A természetes személyek
   szervezetek             rendelkező felhasználói                       személyes adatainak
                                                                         védelmi szintjére
                                                                         vonatkozó értékelés
                                                                         eredménye alapján
                                                                         meghatározandó,
                                                                         adatolvasásra korlátozott
                                                                         hozzáférés
   Egyéb szervek           A vízi forgalom és az infrastruktúra          Adatolvasásra
                           irányítását, valamint a hajózás               korlátozott hozzáférés
                           biztonságának fenntartását vagy
                           megerősítését biztosító valamennyi szerv,
                           mint például:
                           – a forgalomirányításért felelős illetékes
                           hatóság
                           – a zsilip- vagy hídüzemeltetők
                           – a mentő- és vészhelyzeti szolgáltatók
                           – bűnüldöző hatóságok
                           – balesetvizsgálati testületek
   A Bizottság             Meghatalmazott felhasználók, akik:            A műszaki megoldás
   munkatársai                a) vagy az EHDB vezetéséért                szolgáltatója az összes
                              b) vagy a belvízi hajózási politikákért    funkció tekintetében;
                              felelősek                                  adatolvasásra korlátozott
                                                                         hozzáférés
                                           3. MELLÉKLET
          Az EHDB-ben szereplő adatokhoz való teljes körű hozzáférés és adatkezelés
   1. Az EHDB-ben szereplő adatokhoz való teljes körű hozzáférési és az adatkezelési
   jogosultság jóváhagyása a következőképpen történik:
             a)   kérelem benyújtása az EHDB-n keresztül olyan fiók nyitása iránt, amely teljes
                  körű hozzáférési és adatkezelési jogosultságot biztosít;
             b)   jóváhagyás az EHDB tekintetében illetékes egyedüli kapcsolattartó pont
                  részéről;
             c)   a fiók aktiválása.
   2. A Bizottság inaktiválhatja a fiókot, ha a felhasználó nem felel meg e rendelet
   követelményeinek.
HU                                                  3                                              HU
 ---pagebreak---                                           4. MELLÉKLET
                 Az EHDB-ben szereplő adatok olvasására korlátozott hozzáférés
   1. Az EHDB adatainak csak az olvasására korlátozott hozzáférés jóváhagyása a
   következőképpen történik:
             a)    kérelem benyújtása az EHDB-n keresztül egy olyan fiók megnyitására, amely
                   csak az adatbázis olvasására nyújt jogosultságot;
             b)    jóváhagyás az EHDB tekintetében illetékes egyedüli kapcsolattartó pont
                   részéről;
             c)    a fiók aktiválása.
   2. A Bizottság inaktiválhatja a fiókot, ha a felhasználó nem felel meg e rendelet
   követelményeinek.
   3. Az illetékes hatóságok felelősek a 4. cikk (1) bekezdésében említett hatóságok számára
   általuk biztosított hozzáférés rendszeres nyomon követéséért és ellenőrzéséért.
                                          5. MELLÉKLET
                                       Funkciók
   Az EHDB a következő funkciók ellátását biztosítja:
   1.        A hajó egyedi európai hajóazonosító számának (ENI) ellenőrzése az EHDB-ben:
   az EHDB lehetővé teszi az illetékes hatóságok számára, hogy vagy az ENI, vagy a vízi jármű
   azonosítására szolgáló adatok alapján ellenőrizzék, hogy a vízi jármű szerepel-e már a
   rendszerben.
   2.        A vízi járművek bizonyítványaiban szereplő adatok megtekintése:
   az EHDB hozzáférést biztosít a vízi járműveknek a(z (EU) 2016/1629 irányelvvel
   összhangban kiállított) bizonyítványaiban szereplő adatokhoz, valamint a vízi járművek
   azonosítására szolgáló, a nemzeti nyilvántartások által rendelkezésre bocsátott adatokhoz.
   3.        Az elutasított vagy függőben lévő bizonyítványkérelmek adatainak megtekintése:
   az EHDB hozzáférést biztosít a bizonyítvány iránti kérelmeknek az (EU) 2016/1629 irányelv
   szerinti (elutasított vagy függőben lévő) állapotára vonatkozó adatokhoz.
   4.        Hozzáférés a vízijármű-bizonyítványok digitális másolatához:
   az EHDB hozzáférést biztosít az illetékes hatóságok által az (EU) 2016/1629 irányelvvel
   összhangban kiállított valamennyi bizonyítvány digitális másolatához.
   5.        Statisztikák készítése:
   az EHDB olyan jellemzőkkel is rendelkezik, amelyek lehetővé teszik jogosult felhasználók
   számára az adatok statisztikai célú lekérdezését.
   6.        A felhasználói hozzáférés kezelése:
   a felhasználók a Bizottság felhasználóazonosítási rendszerén (EU Login) keresztül férhetnek
   hozzá az EHDB-hez.
HU                                                 4                                           HU